b"\n_START_ARTICLE_\nTramvaiul din Hong Kong\n_START_SECTION_\nIstoric\n_START_PARAGRAPH_\nRe\xc8\x9beaua de tramvai din Hong Kond a fost propus\xc4\x83 \xc3\xaenc\xc4\x83 din anul 1881, \xc3\xaens\xc4\x83 propunerea a fost acceptat\xc4\x83 de guvern doar dup\xc4\x83 20 de ani. Construc\xc8\x9bia a \xc3\xaenceput \xc3\xaen 1903, tramvaiele fiind aduse, pe buc\xc4\x83\xc8\x9bi, din Anglia \xc8\x99i asamblate local. Sistemul a fost lansat \xc3\xaen 1904.\n_START_SECTION_\nBilete\n_START_PARAGRAPH_\n\xc3\x8en iulie 2018 biletele HKT costau 2,60 HK$ pentru adul\xc8\x9bi, 1,30 HK$ pentru copii \xc8\x99i 1,20 HK$ pentru b\xc4\x83tr\xc3\xa2ni. Spre deosebire de majoritatea metodelor de transport public din Hong Kong, biletele HKT sunt unice indiferent de distan\xc8\x9ba parcurs\xc4\x83. Abonamentele lunare, ce cost\xc4\x83 HK$200, sunt v\xc3\xa2ndute \xc3\xaen sta\xc8\x9biile terminus Shek Tong Tsui, Causeway Bay \xc8\x99i North Point la fiecare sf\xc3\xa2r\xc8\x99it de lun\xc4\x83._NEWLINE_Pasagerii pl\xc4\x83tesc la cobor\xc3\xa2re introduc\xc3\xa2nd suma exact\xc4\x83 \xc3\xaen monede \xc3\xaentr-un aparat sau folosind un card Octopus. Turniche\xc8\x9bii de la intr\xc4\x83rile \xc3\xaen tramvai \xc8\x99i camerele de securitate \xc3\xaempiedic\xc4\x83 evaziunea.\n_START_SECTION_\nServicii turistice\n_START_PARAGRAPH_\nTururile pentru turi\xc8\x99ti folosesc tramvaiul clasic No. 68, care are etajul neacoperit \xc8\x99i o expozi\xc8\x9bie istoric\xc4\x83 la bord. Tururile \xc3\xaencep \xc8\x99i se termin\xc4\x83 de la terminalele Western Market \xc8\x99i Causeway Bay._NEWLINE_Vagoanele standard, precum \xc8\x99i cele istorice No. 18, No. 28, No. 68 \xc8\x99i No. 128 sunt disponibile pentru \xc3\xaenchiriere. Tururile private \xc3\xaencepe de la Depoul Whitty Street Depot cu excep\xc8\x9bia vagonului No. 18, care \xc3\xae\xc8\x99i ia c\xc4\x83l\xc4\x83torii de la terminalul Western Market.\n_START_SECTION_\nLeg\xc4\x83turi cu alte re\xc8\x9bele\n_START_PARAGRAPH_\nLinia Island Line a MTR este aproximativ paralel\xc4\x83 cu liniile de tramvai \xc3\xaentre Kennedy Town \xc8\x99i Shau Kei Wan. Unele sec\xc8\x9biuni ale tunelelor MTR sunt construite chiar sub str\xc4\x83zile cu tramvai, sta\xc8\x9biile de tramvai fiind \xc3\xaen apropierea celor ale MTR._NEWLINE_Terminalele de feribot pot fi accesate de la sta\xc8\x9biile de tramvai prin pasarele la Terminalul de feribot Hong Kong\xe2\x80\x93Macao sau Central Ferry Piers.\n_START_SECTION_\nMaterial rulant\n_START_PARAGRAPH_\nHKT are o flot\xc4\x83 de 165 de tramvaie, toate cu etaj. Exist\xc4\x83 3 tramvaie de \xc3\xaentre\xc8\x9binere (No. 200, No. 300 \xc8\x99i No. 400) ce opereaz\xc4\x83 \xc3\xaen perioada c\xc3\xa2t traficul comercial este oprit. Tramvaiele au ferestre ce se pot deschide \xc8\x99i reclame pe \xc3\xaentreaga lungime._NEWLINE_Nu exist\xc4\x83 o categorizare oficial\xc4\x83 a genera\xc8\x9biilor de tramvaie. Multe dintre ele erau simple modific\xc4\x83ri ale genera\xc8\x9biei precedente, ca de exemplu tramvaiele deschise ce au primit acoperi\xc8\x99 din p\xc3\xa2nz\xc4\x83 \xc8\x99i ulterior de lemn.\n_START_SECTION_\nPrezent\n_START_PARAGRAPH_\nDepoul Whitty Street din Shek Tong Tsui este principalul depou al re\xc8\x9belei. \xc3\x8en trecut a func\xc8\x9bionat ca sta\xc8\x9bie terminus. C\xc3\xa2nd depoul Sharp Street East a fost \xc3\xaenchis, situl a fost extins cu 1,28 ha. Are un atelier cu dou\xc4\x83 niveluri, unde s-au realizat reconstruc\xc8\x9biile de material rulant din anii 1980._NEWLINE_Depoul Sai Wan Ho ocup\xc4\x83 0,7 ha \xc3\xaenchiria\xc8\x9bi de la guvern. Poate g\xc4\x83zdui 56 de tramvaie.\n_START_SECTION_\nTrecut\n_START_PARAGRAPH_\nLa \xc3\xaenceputurile re\xc8\x9belei exista un singur depou pe Russell Street \xc3\xaen Causeway Bay. Putea g\xc4\x83zdui \xc3\xaentreaga flot\xc4\x83 (aproximativ 120 de tramvaie). \xc3\x8en 1932, depoul devenise prea mic pentru dimensiunea re\xc8\x9belei, ceea ce a dus la construirea depoului North Point la King's Road pentru p\xc4\x83strarea tramvaielor. North Point a fost \xc3\xaenchis \xc3\xaen 1951. \xc3\x8en iulie 1986 au fost aprobate planurile depourilor de la Shek Tong Shui \xc8\x99i Sai Wan Ho. HKT sus\xc8\x9binea c\xc4\x83 va economisi 3,5\xc2\xa0milioane HK$ \xc3\xaen costuri de operare. \xc3\x8en schimb, HKT s-a angajat s\xc4\x83 nu m\xc4\x83reasc\xc4\x83 costul bietului p\xc3\xa2n\xc4\x83 \xc3\xaen 1988. Depoul Sharp Street East a fost \xc3\xaenchis \xc3\xaen 1989, locul s\xc4\x83u fiind luat de complexul comercial Times Square."